Жақсы №1 орта мектебі

**«Жігіт сұлтаны 2016»**

(8-наурыз аналар мерекесіне арналған іс-шара)



Өткізген: Бактыбаева М.Б

1 «а»-сынып

2016 жыл

***Сабақтың мақсаты:***

Оқушыларды Ананың еңбегін ақтауға, анаға деген сүйіспеншілікке ,ананы құрметтеп, сыйлауға тәрбиелеу.

***Сабақтың көрнекілігі****:* Нақыл сөздер

***Сабақтың барысы***:

Мұғалім сөзі:

Ана - өмір қолдаушысы әлемнің

Шаңырақтың шаттығы мен шуағы

Сейілмесін жанарынан ананың

Тіршілікке төккен нұрлы шуағы

Аялайық аналарды әрдайым

Қуанышқа бөлейікші өздерін

Әжелердің, аналардың, қыздардың

Мұң шалмасын күлім қаққан көздерін

Ана - барлық өмірдің бастауы. Ол адамды өмірге әкеледі, оны тәрбиелейді, өсіреді. Адам бойындағы барлық асыл қасиет күннің нұрынан, ананың ақ сүтінен дариды. Ана -ұлы адам, Ана-құдіретті жан, ендеше бүгінгі мерекелеріңіз құтты болсын, Аяулы аналар!!! Бұл сайыс **«Жігіт сұлтаны 2016 жыл»** деп аталады. Біздің ер балаларымыз бүгін өз аналарына және құрбы қыздарына өнерлерін көрсетеді.

**Әділ қазы алқасымен таныстыру**

1-сынып қыз балалары әділ қазылар орындығына жайғасыңыздар.

Олар:

Арыстанбекова Балжан

Жакупова Аягөз

Чужебаева Ажар

Мұстафина Аяулым

Би: «Қазақ жігіттері»  
Сайыс кезеңдер:

1. Таныстыру

Ана дейміз бәріміз де аңқылдап

Ана дейді жас сәби де жарқылдап

Ана деген – бәйтерегі өмірдің,

Ана деген – алтын қазық, алтын бақ!

1. Ақ тілек

Ана – жұмақ, мен – шуақ, саябағы,

Ана – шырақ, мен – мен сұрақ санадағы.

Ана – теңіз, мен – қайық тербетілген,

Ана – бұлақ, мен – құрақ жағадағы.

**Алишер:**

    Жүрегімді жарып шыққан бар ізгі тілектерім – өмірдегі ең қымбатты да ардақты жан – Мама, өзіңізге арналады. Бізді өмірге әкеліп, ақ сүт беріп, аялап өсіріп, осы күнге жеткізгеніңіз үшін сіздің алдыңызда мәңгі қарыздармыз.

**Ерасыл:**

Аяулы анам менің!  
   Мейірім мен махаббаттан жаралған кең жүрегіңізден, қызуы тұла-бойымызды жылытқан ыстық алақаныңыздан, «айналайын» деп маңдайымыздан емірене сүйіп, еркелеткен мейірімді үніңізден артық біз үшін ешнәрсе де жоқ мама!...

**Санжар:**  
    Маматайым, езуіңізден күлкі нышаны кетпесін, тіпті көзіңізден тамған әрбір тамшы жас қуаныш пен шаттықтан тамсын! Жүзіңізден шуақ кетпей біздің ортамызда күліп-ойнап, шаттыққа кенеліп, бақытқа бөленіп жүре беріңіз, МАМА!  
 

**Кадирлан:**  
    Өз бақытын, қуанышын өзі өмірге әкелген перзенттерінің қылығынан, қызығынан іздейтін аяулы Анам менің! Саған әлемдегі бар жақсы тілекті үйіп-төксем де аз. Алла сізге ең алдымен мықты денсаулық берсін!

**Темірбек Ернур**

Әжетайым менің! Әрқашан жүзіңізден мейірім нышаны кетпей, айналаңызға нұрыңызды шашып, Аналық бақытқа кенеліп жүре беріңіз!

**Бауыржан:**

      «Анаңды Меккеге үш рет арқалап апарсаң да қарызынан құтыла алмайсың » деген сөз бар.  
   Ардақты ана, сізге қажымас қайрат, зор денсаулық тілей отырып, айналаңызға шуағыңызды шашып ұзақ өмір сүріңіз демекпіз!

1. Қолөнері
2. Би сайысы

Ән: «Бала қаз» орындайтын Чужебаева Ажар

Жүргізуші: Ертеңгілігімізді тамашалағандарыңыз үшін рақмет. Сау болыңыздар!